**สัญญาเลขที่............../2565 มรส. 81**

เอกสารสัญญาทุนจำเป็นต้องจัดพิมพ์ให้อยู่ใน 2 หน้าเท่านั้น

**สัญญารับทุนอุดหนุนการวิจัย มหาวิทยาลัยรังสิต**

รูปถ่ายหัวหน้าโครงการ

(แทรกรูปหน้าตรง)

ขนาด 1 หรือ 1.5 นิ้ว

(ขาว-ดำ / สี)

\*\* จำเป็น\*\*

ทำที่ มหาวิทยาลัยรังสิต 52/347 หมู่ที่ 7 ตำบลหลักหก

อำเภอเมืองปทุมธานี จังหวัดปทุมธานี 12000

วันที่.......... เดือน........................... พ.ศ. ................

สัญญาฉบับนี้ทำขึ้นระหว่าง .................................................................................... อายุ..................... ปี ตำแหน่ง.....................................

อยู่บ้านเลขที่.............................. ถนน.............................. แขวง....................................... เขต.............................จังหวัด........................................ เป็นหัวหน้าโครงการวิจัยที่ได้รับทุนอุดหนุนการวิจัย จาก มหาวิทยาลัยรังสิต ซึ่งต่อไปในสัญญานี้จะเรียกว่า “ผู้รับทุน” ฝ่ายหนึ่ง กับ มหาวิทยาลัยรังสิต โดย ผศ. ดร. นเรฏฐ์ พันธราธร ตำแหน่ง รองอธิการบดีฝ่ายวิจัย ปฏิบัติหน้าที่แทน อธิการบดี ตั้งอยู่เลขที่ 52/347 หมู่ที่ 7 ถนนพหลโยธิน ตำบลหลักหก อำเภอเมืองปทุมธานี จังหวัดปทุมธานี 12000 ซึ่งต่อไปในสัญญานี้จะเรียกว่า “ผู้ให้ทุน” อีกฝ่ายหนึ่ง คู่สัญญาทั้งสองฝ่ายตกลงทำสัญญากันมีข้อความดังนี้

**ข้อ 1. วัตถุประสงค์**

“ผู้ให้ทุน” ตกลงให้ทุน และ “ผู้รับทุน” ตกลงรับทุนอุดหนุนการวิจัย ประจำปี พ.ศ. .................... เพื่อทำการวิจัย เรื่อง………………..

(ภาษาไทย) .............................................................................................................................................................................................................

(ภาษาอังกฤษ) ........................................................................................................................................................................................................

**ข้อ 2. เอกสารอันเป็นส่วนหนึ่งของสัญญา**

2.1 เอกสารหมายเลข 1 เอกสารข้อเสนอโครงการวิจัย เรื่อง....................................................................................................................

2.2 เอกสารหมายเลข 2 ประกาศมหาวิทยาลัยรังสิต ว่าด้วย ทุนอุดหนุนการวิจัยมหาวิทยาลัยรังสิต พ.ศ. 2565

ความใดในเอกสารดังกล่าวขัดแย้งกับข้อความในสัญญานี้ให้ใช้ข้อความในสัญญานี้บังคับ

**ข้อ 3. ระยะเวลาของสัญญา**

ทุนวิจัยมีกำหนดระยะเวลา...............เดือน เริ่มตั้งแต่วันที่........ เดือน..............พ.ศ. .............ถึงวันที่..........เดือน............พ.ศ. ................

**ข้อ 4. หน้าที่ของผู้รับทุน**

4.1 “ผู้รับทุน” ตกลงรับเงินทุนอุดหนุนการวิจัยจาก “ผู้ให้ทุน” ตามที่จ่ายจริงในวงเงินจำนวน..................................................... บาท (............................ตัวอักษร........................................) โดยจะทำการเบิกจ่ายเงินทุนเป็นงวด ๆ ตามสัญญายืมเงินทุนวิจัยของมหาวิทยาลัยรังสิต  
เพื่อเป็นค่าตอบแทนและค่าใช้จ่ายอื่น ๆ ตามประกาศมหาวิทยาลัยรังสิต ว่าด้วย ทุนอุดหนุนการวิจัยมหาวิทยาลัยรังสิต พ.ศ. 2565

4.2 “ผู้รับทุน” ได้รับทราบและเข้าใจ ระเบียบ ประกาศ ข้อบังคับเกี่ยวกับการรับทุนอุดหนุนการวิจัยของ “ผู้ให้ทุน” ซึ่งมีอยู่ในวันที่ทำสัญญานี้โดยตลอดแล้ว “ผู้รับทุน” ยินยอมผูกพันตามระเบียบ ประกาศ ข้อบังคับดังกล่าวและที่จะมีขึ้นบังคับใช้ต่อไปภายหน้า โดยจะปฏิบัติตามอย่างเคร่งครัดทุกประการ

4.3 “ผู้รับทุน” จะทำการวิจัยด้วยความวิริยะอุตสาหะ ให้สำเร็จได้ผลสมดังความมุ่งหมายของ “ผู้ให้ทุน” โดยมีกำหนดส่งงานวิจัยฉบับสมบูรณ์ให้กับ “ผู้ให้ทุน” ภายในวันที่ ................................................. หากเกิดอุปสรรคไม่สามารถทำการวิจัยได้ด้วยประการใดก็ดี “ผู้รับทุน”   
จะรายงานให้ “ผู้ให้ทุน” ทราบเป็นลายลักษณ์อักษรทันทีและ “ผู้รับทุน” จะรายงานผลการวิจัยตรงตามเวลาและหลักเกณฑ์ที่กำหนดไว้

4.4 “ผู้รับทุน” ยินยอมปฏิบัติตามระเบียบข้อบังคับ ว่าด้วยการเบิกจ่ายเงินและการส่งใบสำคัญ โดย “ผู้รับทุน” จะใช้เงินทุนอย่างประหยัดมีประสิทธิภาพและให้เกิดประโยชน์สูงสุด ในกรณีที่มีค่าใช้จ่ายเกินกว่าที่ได้รับอนุมัติ “ผู้รับทุน” ตกลงรับผิดชอบเองทั้งสิ้น หากยังมีเงินที่เบิกจ่ายไปแล้วคงเหลือจำนวนเท่าใด “ผู้รับทุน” ตกลงคืนให้กับ “ผู้ให้ทุน” ทั้งหมด

4.5 “ผู้รับทุน” รับรองว่าทุก ๆ 3 (สาม) เดือน นับแต่วันที่ทำสัญญาขอรับทุนเป็นต้นไป จะส่งรายงานความก้าวหน้าการวิจัย และส่งรายงานสรุปผลเมื่อสิ้นปีของการได้รับทุนแม้ว่าการวิจัยนั้นจะยังไม่เสร็จสมบูรณ์ และเมื่อทำการวิจัยเสร็จสมบูรณ์ตามระยะเวลาที่กำหนดแล้ว จะส่งรายงานฉบับสมบูรณ์ตามเงื่อนไขที่ “ผู้ให้ทุน” กำหนด

4.6 “ผู้รับทุน” ต้องตีพิมพ์ผลงานวิจัยส่วนหนึ่งหรือทั้งหมดในวารสารทางวิชาการหรือเอกสารสืบเนื่องทางวิชาการอย่างใดอย่างหนึ่ง ที่มีค่าน้ำหนักตามที่กำหนดไว้ในข้อเสนอโครงการวิจัย

4.7 ในการเผยแพร่ข้อมูล ข่าวสารอันเกี่ยวกับผลงานของโครงการ ในสิ่งพิมพ์ใดหรือสื่อใดในแต่ละครั้ง “ผู้รับทุน” จะต้องระบุข้อความว่า “ได้รับทุนอุดหนุนจากมหาวิทยาลัยรังสิต” ทั้งนี้ให้ส่งสำเนาของสิ่งที่ได้เผยแพร่นั้นให้ “ผู้ให้ทุน” จำนวน 1 (หนึ่ง) ชุดด้วย

**ข้อ 5. กรรมสิทธิ์ในทรัพย์สินทางปัญญาและความรับผิดชอบ**

5.1 สิทธิความเป็นเจ้าของทรัพย์สินทางปัญญาในผลงานวิจัยที่ได้รับทุนอุดหนุนการวิจัยครั้งนี้ให้เป็นสิทธิร่วมกัน ของ “ผู้ให้ทุน” และ “ผู้รับทุน” ทั้งสองฝ่าย

5.2 กรรมสิทธิ์ในเอกสารและผลงานใด ๆ ที่ “ผู้รับทุน” จัดทำขึ้นในโครงการและส่งมอบให้กับ “ผู้ให้ทุน” ได้ตกเป็นของ “ผู้ให้ทุน”

5.3 “ผู้ให้ทุน” สามารถนำเสนอหรือเผยแพร่ผลงานวิจัย เพื่อประชาสัมพันธ์อันก่อประโยชน์ต่อ “ผู้ให้ทุน” ได้

5.4 ในการเผยแพร่ข้อมูล ข่าวสารหรือการให้ความเห็นเกี่ยวกับผลงานวิจัยข้างต้น ในสิ่งพิมพ์ใดหรือสื่อใด “ผู้รับทุน” ซึ่งให้ความเห็นในผลงานวิจัยจะต้องเป็นผู้รับผิดชอบกับผู้เกี่ยวข้องแต่เพียงผู้เดียว “ผู้ให้ทุน” ไม่ต้องรับผิดชอบต่อความเห็นข้างต้นแต่อย่างใดทั้งสิ้น

5.5 กรรมสิทธิ์ในวัสดุครุภัณฑ์หรือเครื่องมืออุปกรณ์ที่ใช้ในการวิจัย ที่จัดซื้อจัดจ้างในการดำเนินการโครงการตามสัญญานี้รวมถึงนวัตกรรมและสิ่งประดิษฐ์ ให้กรรมสิทธิ์ตกเป็นของ “ผู้ให้ทุน” โดยมอบหมายให้ สถาบันวิจัยเป็นผู้รับผิดชอบดูแล “ผู้รับทุน” อาจขอใช้วัสดุครุภัณฑ์หรือเครื่องมืออุปกรณ์ข้างต้นได้ภายใต้ความรับผิดชอบของสถาบันวิจัย

**ข้อ 6. จรรยาวิชาชีพวิจัย และแนวทางปฏิบัติ**

“ผู้รับทุน” ได้อ่านและทำความเข้าใจเอกสารว่าด้วยเรื่อง “จรรยาวิชาชีพและแนวทางปฏิบัติ” โดยสำนักงานคณะกรรมการวิจัยแห่งชาติ และ “ผู้รับทุน” ได้ปฏิบัติตามมาตรฐานการปฏิบัติในจรรยาวิชาชีพที่เป็นไปตามหลักวิชาการและวิชาชีพวิจัยแล้ว

**ข้อ 7. การบอกเลิกสัญญาและชดใช้ทุน**

หาก “ผู้รับทุน” ประพฤติผิดสัญญานี้ไม่ว่าข้อหนึ่งข้อใด หรือไม่อาจทำการวิจัยให้ลุล่วงตลอดไปตามโครงการวิจัยที่ได้รับการจัดสรรเงินทุนอุดหนุน หรือทำการอันเป็นที่เสื่อมเสียในทางวิชาการ หลอกลวง และเขียนข้อมูลอันเป็นเท็จ ไม่ได้ทำการวิจัยจริงตามที่กล่าวอ้าง ตลอดจนการดำเนินงานวิจัยโดยไม่มีจรรยาบรรณของนักวิจัยที่ดี รวมถึงทำการคัดลอกผลงานทางวิชาการของตนเองหรือของผู้อื่น และ “ผู้ให้ทุน” พิจารณาแล้วไม่มีเหตุอันสมควร “ผู้ให้ทุน” มีสิทธิ์บอกเลิกสัญญานี้ได้ทันที โดย “ผู้รับทุน”ยินยอมคืนเงินที่ได้รับไปแล้วทั้งหมด พร้อมดอกเบี้ยในอัตราสูงสุดตามกฎหมายนับแต่วันรับทุนให้แก่ “ผู้ให้ทุน” และจะไม่เรียกร้องค่าเสียหายอย่างใด ๆ จาก “ผู้ให้ทุน” ทั้งสิ้นทุกประการ

สัญญาฉบับนี้ทำขึ้นเป็นสองฉบับมีข้อความถูกต้องตรงกัน คู่สัญญาทั้งสองฝ่ายได้เข้าใจข้อความโดยตลอดแล้ว จึงได้ลงลายมือชื่อไว้เป็นสำคัญต่อหน้าพยาน

|  |  |
| --- | --- |
| **ลงชื่อ.......................................................ผู้รับทุน** | **ลงชื่อ.......................................................มหาวิทยาลัยรังสิต ผู้ให้ทุน** |
| **( )** | **(ผศ. ดร. นเรฏฐ์ พันธราธร)** |
| **หัวหน้าโครงการวิจัย** | **รองอธิการบดีฝ่ายวิจัย** |
| **ลงชื่อ.......................................................พยาน** | **ลงชื่อ.......................................................พยาน** |
| **(ผศ. ดร. เอกพล ลิ้มพงษา)** | **(นางสมญา แชมเบอร์ส)** |
| **ผู้อำนวยการสถาบันวิจัย** | **ผู้อำนวยการสำนักงานบุคคล** |